**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΕΙΔΙΚΗΣ ΑΓΩΓΗΣ**

**ΚΑΤΑΤΑΞΗ ΑΠΟΦΟΙΤΩΝ Ι.Ε.Κ. ΚΑΙ ΜΕΤΑΛΥΚΕΙΑΚΟΥ ΕΤΟΥΣ ΤΑΞΗΣ ΜΑΘΗΤΕΙΑΣ ΑΚΑΔΗΜΑΪΚΟΥ ΕΤΟΥΣ 2022-2023**

Η Σύγκλητος του Πανεπιστημίου Θεσσαλίας στην αρ. 271η/31-5-2022 συνεδρίασή της, έπειτα από απόφαση της Συνέλευσης του Παιδαγωγικού Τμήματος Ειδικής Αγωγής του Πανεπιστημίου Θεσσαλίας στην αρ. 141η/25-5-2022 συνεδρίασή της, αφού έλαβε υπ’ όψιν τις διατάξεις (α) της Υ.Α. Φ1/192329/Β3/13-12-2013 (ΦΕΚ αρ. 3185/16-12-2013/τ. Β’), όπως τροποποιήθηκε με την Υ.Α. αριθ. 92983/Ζ1/11-6-2015 Υ.Α. (ΦΕΚ 1329/02-07-2015,τ.Β΄), (β) του άρθρου 74, του Ν. 4485/2017 (ΦΕΚ αρ. 114/4-8-2017/τ. Α’), και (γ) την Υ.Α. 46935 /Z1/21-04-2022 (ΦΕΚ 2031/21-4-2022/ τ. Β’) «Διαδικασία κατάταξης αποφοίτων των Ι.Ε.Κ., καθώς και του Μεταλυκειακού έτους Τάξης Μαθητείας σε Τμήματα Α.Ε.Ι., αποφάσισε σχετικά με την κατάταξη αποφοίτων των Ινστιτούτων Επαγγελματικής Κατάρτισης (Ι.Ε.Κ.), καθώς και του Μεταλυκειακού έτους Τάξης Μαθητείας ότι τα Διπλώματα Επαγγελματικής Ειδικότητας Εκπαίδευσης και Κατάρτισης που γίνονται δεκτά στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας για το ακαδημαϊκό έτος 2022-2023 είναι των αποφοίτων της παρακάτω ειδικότητας:

**Ειδικότητα του Ν. 2009/1992: «Προσχολικής Αγωγής ημερήσιας φροντίδας παιδιών με ειδικές ανάγκες»**

Το ποσοστό των αποφοίτων Ι.Ε.Κ. που μπορούν να καταταχθούν στο Τμήμα ορίζεται στο 1% επί του ετήσιου αριθμού των εισακτέων στο Τμήμα.

Επίσης ενημερώνουμε ότι σύμφωνα με την προαναφερθείσα νομοθεσία οι ως άνω κάτοχοι Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων, προ της εγγραφής τους στο Ι.Ε.Κ. πρέπει απαραιτήτως να είναι και κάτοχοι Απολυτηρίου Λυκείου.

Επιπλέον ισχύουν όλα όσα έχουν ήδη αποφασισθεί από προηγούμενη συνεδρίαση της Συνέλευσης του Π.Τ.Ε.Α. του Π.Θ. και έχουν αναρτηθεί στην ιστοσελίδα του Τμήματος από **30 Απριλίου 2022**. Συγκεκριμένα:

**Τρόπος Κατάταξης**

Η κατάταξη θα γίνει με γραπτή εξέταση στα παρακάτω τρία (3) μαθήματα:

1. Εισαγωγή στην Ειδική Αγωγή
2. Ελληνική Γλώσσα
3. Εισαγωγή στην Ψυχολογία

Η ύλη των παραπάνω εξεταζομένων μαθημάτων καθώς και ενδεικτική βιβλιογραφία για το κάθε μάθημα ορίζονται ως εξής:

**Εισαγωγή στην Ειδική Αγωγή**

*Εξεταστέα Ύλη*

* Γενικές αρχές, σκοποί και στόχοι της Ειδικής Αγωγής.
* Δομή και λειτουργία διαφορετικών πλαισίων της Ειδικής Αγωγής.
* Θέματα ένταξης.
* Αξιολόγηση ατόμων με ειδικές εκπαιδευτικές ανάγκες.
* Ο ρόλος και οι αρμοδιότητες του ειδικού εκπαιδευτικού.
* Άτομα με μαθησιακές δυσκολίες.
* Κωφά και βαρήκοα άτομα και εκπαίδευση.
* Άτομα με κινητικές αναπηρίες και χρόνια προβλήματα υγείας και εκπαίδευση.
* Άτομα με προβλήματα όρασης και εκπαίδευση.
* Άτομα με νοητική καθυστέρηση και εκπαίδευση.
* Άτομα στο φάσμα του αυτισμού και εκπαίδευση.
* Άτομα με συναισθηματικές δυσκολίες και προβλήματα συμπεριφοράς.
* Πρώιμη παρέμβαση.
* Μετάβαση στην ενήλικη ζωή.

*Ενδεικτική βιβλιογραφία*

* Παντελιάδου, Σ. & Αργυρόπουλος, Β. (2011). (Επιμ.). Ειδική αγωγή: Από την έρευνα στη διδακτική πράξη. Αθήνα: Πεδίο
* Σούλης, Σ. (2002) Παιδαγωγική της Ένταξης (Τόμος Α΄). Αθήνα: Τυπωθήτω.
* Heward, W. (2011), (Επιμέλεια: Δαβάζογλου, Α. & Κόκκινος Κ.) Παιδιά με ειδικές ανάγκες: Μία εισαγωγή στην ειδική εκπαίδευση. Αθήνα: Τόπος.

**Ελληνική Γλώσσα**

*Εξεταστέα Ύλη*

* Φύση της γλώσσας, γέννηση και απόκτηση της γλώσσας.
* Η εξέλιξη της γλώσσας: Συγχρονία-Διαχρονία, Γλωσσική ποικιλότητα,
* Γλωσσική αλλαγή
* Η πραγμάτωση της γλώσσας: Φθόγγοι και Φωνήματα της Ελληνικής γλώσσας.
* Η ελληνική ως σύστημα. Μορφολογία, Σύνταξη, Λεξιλόγιο.
* Επίπεδα και μονάδες γραμματικής ανάλυσης, τα είδη γραμματικής.
* Λειτουργίες της Γλώσσας.
* Γλωσσική επικοινωνία και γλωσσικός κώδικας. Γλωσσικές πράξεις. Αρχές της επικοινωνίας.
* Λάθος στη γλωσσική επικοινωνία.
* Γλώσσα και ορθογραφία.

*Ενδεικτική βιβλιογραφία*

* Δ. Γούτσος (2012). Γλώσσα, Κείμενο, Ποικιλία, Σύστημα. Κριτική.
* Χατζησαββίδης Σ. (2012). Νεοελληνική Γραμματική. Θεωρητικές βάσεις και περιγραφή. Βάνιας.
* Χριστίδης Α.-Φ. (επιμ.). (2001). *Εγκυκλοπαιδικός Οδηγός για τη Γλώσσα*. Θεσσαλονίκη: Κέντρο Ελληνικής Γλώσσας.
* <http://www.komvos.edu.gr/glwssa/odigos/odigos_n.htm>,
* <http://www.greek-language.gr/greekLang/studies/guide/index.html>

**Εισαγωγή στην Ψυχολογία**

*Εξεταστέα Ύλη*

* Ερευνητικές μέθοδοι και θέματα δεοντολογίας στην Ψυχολογία.
* Τομείς έρευνας και βασικές περιοχές μελέτης της ψυχολογίας: Βιολογική Ψυχολογία, Αναπτυξιακή Ψυχολογία, Γνωστική Ψυχολογία, Κοινωνική Ψυχολογία, Κλινική Ψυχολογία, Εκπαιδευτική Ψυχολογία.
* Βασικές σχολές σκέψης της Ψυχολογίας: Ψυχοδυναμικές προσεγγίσεις, Συμπεριφορισμός, Κοινωνικο-γνωστικές θεωρίες, Ανθρωποκεντρική – Υπαρξιακή προσέγγιση
* Μάθηση, Μνήμη, Νοημοσύνη

*Ενδεικτική βιβλιογραφία*

* Atkinson, R. L., Atkinson, R. C., Smith, E. E., Bem, D. J., & Nolen-Hoeksema, S. (2003, μεταφρ.). Εισαγωγή στην Ψυχολογία του Hilgard, Τόμος Α ́ (13ηέκδ.) (Επιμ. Γ. Βορριά, Μπ. Ντάβου, & Ζ. Παπαληγούρα). Αθήνα: Εκδόσεις Παπαζήση.
* Ηayes, N. (1998, μετάφρ.). Εισαγωγή στην Ψυχολογία (Επιμ. Α. Κωσταρίδου-Ευκλείδη). Αθήνα: Πεδίο.
* Schacter, D. L., Gilbert, D. T., & Wegner, D.M., Nock, M.K. (2021) Ψυχολογία (Επιμ. Σ. Βοσνιάδου). Αθήνα: Γ. ΔΑΡΔΑΝΟΣ - Κ . ΔΑΡΔΑΝΟΣ Ο.Ε.
* Βοσνιάδου, Σ. (2001). Εισαγωγή στην Ψυχολογία, Τόμος Α’. Αθήνα: Gutenberg.
* [Ψυχολογία - Βικιπαίδεια (wikipedia.org)](https://el.wikipedia.org/wiki/%CE%A8%CF%85%CF%87%CE%BF%CE%BB%CE%BF%CE%B3%CE%AF%CE%B1?msclkid=7a2f335ec7da11ec8a3728d0ca8b31c1)
* <https://pyles.uniwa.gr/courses/111/> (Ανοιχτά Ακαδημαϊκά Μαθήματα, ΠΑΔΑ)
* [Μάθημα: Εισαγωγή στην Ψυχολογία (uoi.gr)](https://ecourse.uoi.gr/course/view.php?id=1081) (Ανοιχτά Ακαδημαϊκά Μαθήματα, ΠΙ)

Οι αιτήσεις, με τα απαραίτητα δικαιολογητικά, για τις κατατακτήριες εξετάσεις θα γίνονται δεκτές από 1 έως και 15 Νοεμβρίου 2022, καθημερινά 11.00-13.00 στο χώρο της Γραμματείας, ή ταχυδρομικά με τελευταία προθεσμία σφραγίδας ταχυδρομείου την 15η Νοεμβρίου 2022. Νεότερη ανακοίνωση θα αναφέρει λεπτομέρειες σχετικά με τα δικαιολογητικά που πρέπει να κατατεθούν καθώς και σχέδιο αίτησης.

Οι εξετάσεις θα διεξαχθούν το πρώτο εικοσαήμερο του Δεκεμβρίου 2022. Για τις ακριβείς ημερομηνίες θα ενημερωθούν οι ενδιαφερόμενοι με νεότερη ανακοίνωση δέκα (10) τουλάχιστον ημέρες πριν τη διεξαγωγή των εξετάσεων.

Από τη Γραμματεία του Τμήματος